Sten Tamkivi

Sten Tamkivi (sündinud 3. märtsil 1978 Tartus) on Eesti ettevõtja ja investor, kes tegutseb peamiselt tehnoloogiavaldkonnas. Tamkivi olnud aktiivne osaline Eesti tehnoloogiasektori arengut saatvas ühiskondlikus diskussioonis, mis puudutab tarkade töökohtade loomise soodustamist, reaalainete ja arvutiteaduste hariduse edendamist, välistalentide meelitamist Eestisse ja ühiskonna suuremat avatust ja tolerantsi. Ta on olnud ka Eesti presidendi Toomas Hendrik Ilvese nõunik, juhtinud Eesti IT Akadeemia juhtkomiteed, kuulunud IT ja Telekomifirmade Liidu juhatusse. Ta lõpetas aastal 1996 Miina Härma Gümnaasiumi, on õppinud Tartu Ülikoolis suhtekorraldust ja teabekorraldust. Ta oli Skype Eesti juht 2005–2012. Enne Skype'i tööleasumist oli ta tarkvaraarendusfirma Helmes arendusjuht. Pärast Skype Eesti juhi kohalt lahkumist lõpetas Tamkivi Stanfordi ülikooli ärikooli magistriprogrammi Californias. Aastal 2013 resideeris ta riskikapitaliettevõttes Andreessen Horowitz. 2014. aastal asutas Tamkivi koos Silver Keskküla ja Balaji S. Srinivasaniga internetifirma Teleport, mille omandas 2017. aasta märtsis Suurbritannia ettevõte Move Guides (tänaseks Topia). 2021. aastast tegutseb Tamkivi peamiselt investorina. Koos Taavet Hinrikus'ega haldavad nad ühist investeerimisfirmat Taavet+Sten. 2022. aastast on Tamkivi ka investeerimisfondi Plural partner ja investeerib ambitsioonikatesse varajase faasi tehnoloogiafirmadesse üle Euroopa. Tema isa Raivo Tamkivi (1953–2012) oli eesti füüsik ja teadusparkide rajaja, ema Külli (Tamkivi) Trummal (1954–) on folklorist ja kirjandusteadlane. Vanaisa Paul Tamkivi (1927–2012) oli elektrotehnikateadlane. Vanaonupoeg Jaanus Tamkivi on poliitik. Tamkivi abiellus 2003. aastal Ede Schank Tamkiviga ning neil on neli last: poeg Gustav Paul, tütar Etta Lin, poeg Stig Leif ja poeg Eik Satoshi. 2007 Valgetähe IV klassi teenetemärk 2009 Kolme Tähe IV klassi orden 2009 Silmapaistev noor eestlane (The Outstanding Young Person of the Year, Estonia) 2022 Tartu Ülikooli Tänutäht "Juhivahetus". Originaali arhiivikoopia seisuga 15. aprill 2012. Vaadatud 4. aprillil 2013. "1996 12C". Originaali arhiivikoopia seisuga 13. märts 2010. Vaadatud 19. juunil 2017. Helmes Skype Eesti endine juht Sten Tamkivi liitub juhtiva riskikapitaliettevõtte Andreessen Horowitz-iga, Kahvel, 15. august 2013 Ann-Marii Nergi (4.04.2017). "Sten Tamkivi müüs oma iduettevõtte ülemaailmsele "kolimisfirmale"". Ärileht. "MOVE Guides Unveils New Brand: Topia Delivers First Comprehensive Global Mobility Management Suite to Enable the Modern Workforce". PR Newswire. "Keskkoolist peale koos tegutsenud Hinrikus ja Tamkivi teevad ühisfirma, mis aitab kaasa unistuste Eesti sünnile". Ärileht. Vaadatud 29. mail 2024. "Taavet+Sten". taavetsten.com (inglise). Vaadatud 29. mail 2024. "Sten Tamkivi". Plural (inglise). Vaadatud 29. mail 2024. "Hinrikuse ja Tamkivi uus investeerimisplatvorm kaasas 250 miljonit eurot". Ärileht. Vaadatud 29. mail 2024. Eesti Naine, intervjuu[alaline kõdulink] "Väljapaistvad Eesti noored on Tamkivi, Baruto ja Kütson". Postimees. 27.09.2009. "Tartu Ülikooli Tänutähe kavalerid". Tartu Ülikool. Vaadatud 4.12.2022. Toomas Sildam: "Sten Tamkivi: vabaduse hõnguga Eesti on inimestele kui kiirendi" ERR, 8. oktoober 2021